سبق 1
تخلیق
استاد کی رہنمائی  ·  خوشخبری سنڈے سکول کے اسباق
	تصاویر
	1, 2, 3

	مقصد
	یہ سکھانا کہ خدا نے وہ دنیا بنائی جس میں ہم رہتے ہیں۔

	استاد کی تیاری
	خدا سے دعا کریں کہ وہ سبق تیار کرنے میں آپ کی مدد کرے۔ پھر پیدائش 1:1‎-‎25 اور سبق کے منصوبے کو پڑھیں اور اس کا مطالعہ کریں۔

	یادداشت کی آیت
	پیدائش 1:1
ابتدا میں خدا نے کائنات کو پیدا کیا۔ (نوٹ: کائنات کا مطلب زمین اور آسمان ہے)



سبق کا منصوبہ
تعارف
کلاس سے کہیں کہ اپنے ہاتھ اپنی آنکھوں پر رکھ لیں۔ انہیں کیا نظر آتا ہے؟ کچھ نہیں۔ بس اندھیرا ہے۔
سبق کے اہم نکات
پیدائش کے باب 1 کی کہانی ترتیب کا خیال رکھتے ہوئے اپنے الفاظ میں سنائیں۔ تخلیق کے پہلے دو دنوں کا کام اس بات کی مثال کے طور پر دیا گیا ہے کہ کہانی کیسے سنائی جا سکتی ہے۔
	1.تصویر 1 دکھائیں۔ خدا کے تخلیق شروع کرنے سے پہلے ہر چیز کا یہی حال تھا: اندھیرا اور بے ترتیبی۔ جب ہر جگہ اندھیرا تھا تو خدا نے کہا، “دن کی روشنی ہو”۔ دن کی روشنی پیدا ہوئی۔ ہر جگہ روشنی تھی اور اندھیرا نہ رہا۔ خدا اپنی بنائی ہوئی چیز سے بہت خوش ہوا۔ پہلے دن دن کے وقت روشنی تھی اور رات کے وقت اندھیرا۔
	2.دوسرے دن خدا نے زمین کو اس کی شکل دی۔ یہ ایک مالٹے کی طرح ہے (اگر ہو سکے تو کلاس کو ایک مالٹا دکھائیں)۔ اس نے زمین کو آسمان سے الگ کیا۔ آسمان زمین کے اوپر کی خلا ہے۔
جیسے جیسے سبق آگے بڑھے، استاد بتائے کہ باقی دنوں میں کیا بنایا گیا۔ جیسا کہ بائبل کرتی ہے، دہرائیں کہ خدا اپنی بنائی ہوئی چیزوں سے خوش ہوا۔ وہ اچھی تھیں۔
	3.خشکی، سمندر، پودے اور درخت۔
	4.سورج، چاند اور ستارے۔
	5.پرندے اور مچھلیاں۔
	6.جانور۔ تصویر 3 دکھائیں۔ کلاس سے پوچھیں کہ انہیں کیا نظر آتا ہے۔ خدا نے یہ ساری خوبصورتی بنائی ہے۔
جائزہ
مرکزی سچائی پر زور دیتے ہوئے سبق کا مختصر جائزہ لیں۔ ایسے سوالات پوچھیں جن سے بچے دکھا سکیں کہ انہوں نے سبق سمجھ لیا ہے۔
یادداشت کی آیت سکھائیں
جب بچے اسے سیکھ رہے ہوں تو تصویر 3 کلاس کے سامنے رکھیں۔
سبق کے لیے ہمارا جواب
بچوں کی مدد کریں کہ وہ اس شاندار اور دلچسپ دنیا کے لیے خدا کی حمد اور شکر کریں جو اس نے ہمارے لطف اٹھانے اور دیکھ بھال کرنے کے لیے بنائی ہے۔ ہم یہ کیسے کر سکتے ہیں؟ کلاس سے کہیں کہ وہ خود کچھ مثالیں دیں۔ کچھ تجاویز:
ایک درخت کاٹیں تو 2 درخت لگائیں۔
جس پانی کی آپ کو ضرورت نہ رہے اسے پودوں پر ڈالیں۔
سبزیوں کے چھلکوں اور راکھ سے کھاد بنائیں۔
ٹوٹے شیشے جیسا کچرا کسی مخصوص جگہ پر رکھیں۔

